Anousheh Ansari

Anousheh Ansari (pärsia keeles: انوشه انصاری Anūsheh Anşārī; sünninimi Raissyan; sündinud 12. septembril 1966 Mashhadis) on Iraani-Ameerika insener, kosmoseturist ja ettevõtja. 

Ta on 2006. aastal asutatud Prodea Systemsi kaasasutaja ja juhatuse esimees. Ta on ettevõtte Telecom Technologies kaasasutaja ja endine tegevjuht. Ta on ka XPRIZE Foundationi tegevjuht, ning Ansari perekond on Ansari X Prize'i nimisponsor.

1984. aastal asus ta elama Ameerika Ühendriikidesse.

18. septembril 2006 sai temast esimene iraanlane, kes on käinud kosmoses. Ansari oli neljas omal kulul kosmoses käinud kosmoseturist ja esimene naine, kes rahastas ise oma lennu Rahvusvahelisse Kosmosejaama (ISS).

2010. aastal ilmus tema mälestusteraamat "My Dream of Stars".

Viited

Kategooria:Kosmoseturistid
Kategooria:Iraani inimesed
Kategooria:George Washingtoni Ülikooli vilistlased
Kategooria:Sündinud 1966